2019. gada 3. decembrī Noteikumi Nr. 581

Rīgā (prot. Nr. 56 11. §)

**Grozījumi Ministru kabineta 2012. gada 10. janvāra noteikumos Nr. 48 "Būvju kadastrālās uzmērīšanas noteikumi"**

Izdoti saskaņā ar

Nekustamā īpašuma valsts kadastra likuma

22. panta 1., 2., 3. un 6. punktu

Izdarīt Ministru kabineta 2012. gada 10. janvāra noteikumos Nr. 48 "Būvju kadastrālās uzmērīšanas noteikumi" (Latvijas Vēstnesis, 2012, 14. nr.; 2015, 197. nr.; 2017, 178. nr.) šādus grozījumus:

1. Svītrot 10.2.1. apakšpunktu.

2. Svītrot 14.2.2. apakšpunktu.

3. Svītrot 40. un 41. punktu.

4. Papildināt noteikumus ar 144. punktu šādā redakcijā:

"144. Mēneša laikā pēc dienas, kad stājušies spēkā grozījumi, ar kuriem svītrots šo noteikumu 40. un 41. punkts, ēkām, kurām ēkas nolietojumu ietekmējošie dati Kadastra informācijas sistēmā reģistrēti, pamatojoties uz būvniecības jomā sertificēta speciālista sagatavotu aktu par ēkas konstruktīvo elementu nolietojumu, Valsts zemes dienests Kadastra informācijas sistēmā aktualizē šos datus atbilstoši informācijai, kas iekļauta uzmērītāja pēdējā aktā par ēkas konstruktīvo elementu nolietojumu."

5. Svītrot 4. pielikumā vārdus "(būvniecības jomā sertificēts speciālists – arī atsedzot konstrukcijas, ja tas nepieciešams)".

Ministru prezidents A. K. Kariņš

Ministru prezidenta biedra,

tieslietu ministra vietā –

zemkopības ministrs K. Gerhards